दोगुने वजन वाले को भी उठाकर पटक देंगी
सिटी रिपोर्टर.रायपुर
आपके सामने चाहे कितना ही बड़ा धुरंधर क्यों ना खड़ा हो, लंबे-चौड़े और खुद से दोगुने वजन वाले व्यक्ति को भी आप उठाकर पटक सकते हैं। बस कराते की सही तकनीक आनी चाहिए। सामने से कोई पंच मारने आ रहा हो, तो पूरे झटके के साथ उसका अटैक रोकिए। फिर उसके अंदर की ओर घुसते हुए झटके से नीचे बैठ जाइए और हिप्स से पूरा जोर लगाते हुए कमर के बल उस व्यक्ति को उठाकर नीचे पटक दीजिए। स्र्पोट्स कांप्लेक्स में चल रहे कराते कैंप में गुरूवार को ट्रेनर हर्षा साहू ने पटखनी देने की तकनीक सिखाई।
डिफेंस में पावर और कंपीटिशन में बैलेंस
ट्रेनर ने बताया कि कराते कंपीटिशन में स्पीड के साथ बैलेंस बेहद जरूरी है, क्योंकि किक मारते समय नो चट रूल फॉलो करना होता है। यह ध्यान रखना बेहद जरूरी है कि सामने वाले को चोट ना लगे। लेकिन सेल्फ डिफेंस के समय भरपूर पावर यूज होना चाहिए। क्योंकि उस वक्त सामने वाले को घायल करने बेहद जरूरी होता है।
रोके ऊपर का वार
ऊपर की ओर से किसी के पंच या फिर डंडे से मारने पर उसे रोकने के लिए झटके से हाथ ब्लॉक करते हुए घूमने और फिर सामने वाले का गला पकड़ते हुए गर्दन पर पैर से तेज किक मारने की तकनीक भी उन्होंनें सिखाई।
80 स्टेप का कराते
सीनियर खिलाडिय़ों को टूर्नामेंट की तैयारी करते हुए उन्होंनें चारों ओर घूमते हुए 80 स्टेप वाली काता बसाई डाई सिखाई। इस तकनीक में किक, पंच, हैमर, एल्बो अटैक जैसी कई तकनीकों का उपयोग पूरी स्पीड और फ्लेक्सिब्लिटी के साथ किया जाता है। ट्रेनर ने बॉडी फ्लेक्सिब्लिटी के लिए वार्मअप, स्ट्रेचिंग और एक्सरसाइज के नए स्टेप्स भी सिखाए।
hin_Deva mai_Deva hin_Deva kas_Deva hin_Deva bho_Deva hin_Deva hin_Deva hin_Deva